Polisie waarsku teen dié 'parfuum' | Maroela Media
Die berig is intussen bygewerk. Meer inligting volg onderaan die berig.
"Indien enigiemand jou in die parkeerarea van 'n winkelsentrum voorkeer en vra of jy belangstel in parfuum en dan 'n papier vir jou gee om aan te ruik, moet dit asseblief nie doen nie," het brig. Leonard Hlathi, woordvoerder van die polisie, gesê. "Dit is 'n nuwe bedrogspul, dit kan moontlik dwelmmiddels wees en jy kan dalk jou bewussyn verloor indien jy daaraan ruik. Die misdadigers kan jou dan moontlik ontvoer of beroof."
Volgens Hlathi is die inligting deur 'n senior polisiebeampte aangestuur. "Neem asseblief kennis hiervan en stel ook ander hiervan in kennis."
Ná verskeie persone Maroela Media gekontak het dat hierdie moontlik vals inligting kan wees, het Maroela weer by brig. Hlathi aangeklop vir verdere inligting en om te bepaal of daar moontlik enige gedokumenteerde voorval in Mpumalanga was. Hy kon nie onmiddellik enige voorvalle bevestig nie maar het mense wel gewaarsku om versigtig te wees. "Ons doen 'n beroep op persone om ten alle tye bedag te wees wanneer vreemdelinge hul nader en onbekende dienste aanbied."
Die probleem is dat ons te vriendelik probeer wees, veral ons vroue. Jy het nie nodig om met enige vreemdeling wat jou nader te praat nie! Jy het nie nodig om jou deur vir enigiemand oop te maak of enige persoonlike inligting met hulle te deel nie! Dis jou reg om onbeskof te wees veral waar jou veiligheid ter sprake is. As die voornemende aanvaller sien jy is moeilik sal hy 'n sagter teiken gaan soek! Sê net hard en duidelik NEE! Maak lawaai as jy moet! Hardloop weg as jy moet! Hou tog net op om so nice te… Lees meer »
Gewonder wanneer begin die mense met chemiese middels om te einde hulle doel te bereik
Daar bestaan nie 'n substans wat jou so kan aantas nadat jy aan 'n papier geruik het met dit op nie. Wanneer, waar en met wie het dit gebeur? R100 000 sê die persoon wat die berig versprei kan dit nie staaf nie. Goed soos hierdie behoort eers geverifieer te word voor dit in openbare en sosiale media versprei word.
Hierdie is nie waar nie:-
Riana nou praat jy. Ons moet maar 'n onbeskofte nasie word, dis al wat help. Ons word om die bos gelei deur vriendelikheid. En dis ons ondergang.